钦定古今图书集成/明伦汇编/氏族典/第503卷 > 陆祐
## 钦定古今图书集成/明伦汇编/氏族典/第503卷 > 陆祐

按《万姓统谱》：“祐字亦彦，候官人。宣和中，举进士，为莆
田主簿，判湖广南路宣抚司准备差遣，福建茶盐司
干办公事。所至尽心职事，察冤狱，有惠爱及民。平生
不求荣进，居母忧，终丧不忍去坟墓，尤刻意问学，读
《论语》《大学》《中庸》《尚书》，反复玩味，究其旨归。士大夫状
其学行，乞添差教授，从之。”